* **Αφήγηση ως προς το πρόσωπο:**

 **A) Αφήγηση σε α΄ πρόσωπο, προσωπικού τύπου (διάλογος, μονόλογος )**

* **Ομοδιηγητικός** (πρωτοπρόσωπος) **αφηγητής**: Ο αφηγητής και ο συγγραφέας ταυτίζονται. Ο αφηγητής είναι πρόσωπο της ιστορίας, συμμετέχει στα γεγονότα του έργου. Συμμετέχει είτε ως πρωταγωνιστής (αυτοδιηγητικός αφηγητής) είτε ως παρατηρητής ή αυτόπτης μάρτυρας.

 **B) Αφήγηση σε γ΄πρόσωπο**

* **Ετεροδιηγητικός** **αφηγητής** (τριτοπρόσωπος αφηγητής). Δεν έχει καμιά συμμετοχή στην ιστορία που αφηγείται. (**Παντογνώστης αφηγητής**: Δεν μετέχει στη δράση, δεν είναι δηλαδή ένα από τα πρόσωπα της ιστορίας, αλλά γνωρίζει τα πάντα, εποπτεύει τα πάντα, σαν να είναι πανταχού παρών, σαν ένας μικρός θεός.

 **Γ) Μεικτή αφήγηση: 1) σε α΄πρόσωπο & 2) σε γ΄πρόσωπο**

* **Αφήγηση ως προς την εστίαση**
1. **Αφήγηση με μηδενική εστίαση:***Ο αφηγητής γνωρίζει περισσότερα από όσα ξέρουν οι ήρωες (ισοδυναμεί με τον παντογνώστη αφηγητή).*
2. **Αφήγηση με εσωτερική εστίαση**:*Ο αφηγητής βλέπει μέσα από ένα πρόσωπο του έργου, άρα ξέρει όσα του επιτρέπει η ανθρώπινη φύση του (και το συγκεκριμένο πρόσωπο του έργου).*
3. **Αφήγηση με εξωτερική εστίαση**: *Ο αφηγητής γνωρίζει λιγότερα από τα πρόσωπα του έργου. Στην περίπτωση αυτή ο ήρωας δρα, χωρίς ο αναγνώστης να μπορεί να μάθει τις σκέψεις του (π.χ. αστυνομικά μυθιστορήματα).*
* **Αφήγηση ως προς το χρόνο**
* Γραμμική (ευθύγραμμη) αφήγηση
* Αναδρομική (με αναχρονίες) αφήγηση
* Πρόδρομη αφήγηση (με αναφορές γεγονότων που θα συμβούν αργότερα)

**Τεχνικές αφήγησης** που παραβιάζουν την ομαλή χρονική σειρά:

* Εγκιβωτισμός (εγκιβωτισμένη αφήγηση) είναι η ενσωματωμένη αφήγηση. Μέσα στην κύρια αφήγηση υπάρχουν και μικρότερες δευτερεύουσες αφηγήσεις που διακόπτουν την ομαλή ροή του χρόνου. Πρόκειται για μια αφήγηση μέσα στην αφήγηση
* "in media res" (από τη μέση της υπόθεσης)